Lusi myu asuya ni hka rot ten na lamu ga tsin yam htang lajang mu lajin dat sai
Madu dap shiga Lusi myu asuya ni shata 6 nhtoi 27 ya shani, rungdap shagu, gat mare shagu ni hpe, hka rot ten na lamu ga tsin-yam htang lajang mu lam 5 galo gaja na hku lajin dat sai.
Shanhte lajin dat ai: 1. Daining go gatsi gahtet laklai shai nna, hkun hkro jam jau ai hpang marang bai htu lo ai majo, tsang shagu rungdap shagu ni yu ahkyak la, woi on shaja nna, hko shabra mu galo shaja, shinggyim htung lai hpe madung dat nhtom, lamu ga tsin-yam htang lajang mu galo gaja hkrat wa nna, mung shawa masha ni a sak sutgan wunli ama hkam ya na. 2. Lamu ga tsin-yam htang lajang mu ko na do masat htung hpe hkan shatup hkrat wa ra ai. 3. Lamu ga tsin-yam byin wa na masa nga ai shara hta bum hka shalui kau na hka la htu, tek yu shaja, lamu ga tsin-yam byin wa na masa hpe ningsin ninghtoi n ginghka ai jep maram sa wa nhtom, n htuk n hkrak ai masa pru wa jang, gajong shi lau lau shana, shawa masha ni hpe shabra kau ra ai. 4. Lamu ga tsin-yam byin wa na masa rong ai shara na shawa masha ni hpe shadum jahprang ra ai, non na ai myit ni n mai rong ai, hka rot ten hta hprong yan mat ra ai, nta htot mat wa ra ai rai yang, masa hta hkan nna htap hkuk ai hku galo nna htot yan mat wa kau shangun ra ai. 5. Nhprang bum hpo ai sut gan magam dap ni, makau mayan hkan na gahtong hte mung shawa masha ni a sak sutgan hpe chying hkyik hkra wa ai rai yang, aten hte tup rai nna, tsin-yam htang lajang ladat la shapro ra ai, tsin-yam byin wa na masa na-du jang, yinam lado hta bungli jahkring kau ra ai. Lahte de na lajin lam go, Lusyi myu asuya ni Senkang, Kyangtung, Funghyin, Mangshi na lamu ga tsin-yam htang lajang mu jep yu ai hpang tsun shapro dat ai re.
kac_Latn kac_Latn kac_Latn